யோம் கிப்பூர் 
ஏழாவது மாதத்தின் பண்டிகைகள் (லேவியராகமம் 23)
· எபிரெய நாட்காட்டியின்படி ஏழாவது மாதம் முழுவதும் பண்டிகை காலமாகவே கருதப்படுகிறது. 
· இது "கர்த்தரின் பண்டிகை" என்று லேவியராகமம் 23:1-2 கூறுகிறது.
· ஏழாம் மாதம் 1-ஆம் தேதி: 
· ரோஸ் அஷானா (எக்காள பண்டிகை) - ஒரு நாள் மட்டும்.
· ஏழாம் மாதம் 10-ஆம் தேதி: 
· பாவ நிவாரண பலி நாள் (யோம் கிப்பூர்) - ஒரு நாள் மட்டும்.
· ஏழாம் மாதம் 15 முதல் 22 வரை: 
· கூடாரப் பண்டிகை நாட்கள்.
· இந்த பாவ நிவாரண பலி பண்டிகையானது இஸ்ரவேலர்களுக்கு ஒரு விருப்பத் தேர்வாக (option) அல்லாமல், 
· கண்டிப்பாகக் கடைப்பிடிக்க வேண்டிய கட்டளையாகக் கொடுக்கப்பட்டது.
பாவ நிவாரண பலி பண்டிகையின் பின்னணி (லேவியராகமம் 8 & 10)
பரிசுத்த அழைப்பு:
· இஸ்ரவேலர்கள் எகிப்திலிருந்து மீட்கப்பட்டு, 
· சீனாய் மலையடியில் ஆசாரிப்புக் கூடாரத்தைக் (Tabernacle) கட்டி முடித்த பிறகு, 
· தேவன் மோசேயிடம் ஆரோனையும் அவனுடைய குமாரர்களையும் ஆசாரிய ஊழியத்துக்காகப் பிரதிஷ்டை (Ordination) செய்யும்படி கட்டளையிட்டார்.
ஏழு நாட்கள்: 
· இந்தச் சுத்திகரிப்பு மற்றும் பிரதிஷ்டை ஆராதனை 
· தொடர்ந்து ஏழு நாட்கள் ஆசாரிப்புக் கூடாரத்தின் வாசலில் நடைபெற்றது.
· பிரதிஷ்டை செய்யும் நிகழ்வுகள் தொடங்கின (லேவியராகமம் 8:33).
எட்டாவது நாளின் மகிமை: 
· எட்டாவது நாளில் அவர்கள் முதல் முறையாகப் பலிகளைச் செலுத்தியபோது, 
· கர்த்தருடைய மகிமை மக்கள் அனைவருக்கும் முன்பாக வெளிப்பட்டது. 
· இதைக் கண்ட மக்கள் கர்த்தரைத் தொழுதுகொண்டார்கள்.
· கர்த்தருடைய மகிமை ஜனங்கள் அனைவருக்கும் முன்பாக வெளிப்பட்டது (லேவியராகமம் 9:23).
· கர்த்தருடைய சந்நிதியிலிருந்து அக்கினி புறப்பட்டு, 
· பலிபீடத்தின் மீதிருந்த தகனபலியையும் கொழுப்பையும் பட்சித்தது; 
· ஜனங்கள் முகங்குப்புற விழுந்து கர்த்தரைத் தொழுதுகொண்டார்கள் (லேவியராகமம் 9:24).
இறையியல் முக்கியத்துவம்: 
· தேவன் தம்முடைய மக்களுடன் வாசம் செய்ய விரும்புகிறார் என்பதையும், 
· ஆனால் அவரை அணுகுவதற்குப் பரிசுத்தமும், 
· சரியான மத்தியஸ்தர்களும் (ஆசாரியர்கள்) தேவை என்பதையும் 
· இந்தப் பிரதிஷ்டை நிகழ்வு உணர்த்தியது.
நாதாப், அபியூ செய்த மீறுதல் (லேவியராகமம் 10)
· ஆரோனின் குமாரர்களாகிய நாதாபும் அபியூவும் 
· கர்த்தர் தங்களுக்குக் கட்டளையிடாத அந்நிய அக்கினியைத் (Strange Fire) தங்கள் தூபகலசங்களில் இட்டு, 
· கர்த்தருடைய சந்நிதியில் கொண்டுவந்தார்கள் (லேவியராகமம் 10:1).
· கர்த்தர் சொல்லாத ஒரு காரியத்தை, 
· கர்த்தர் சொல்லாத ஒரு நேரத்தில், 
· கர்த்தர் சொல்லாத ஒரு முறையில் 
· அவர்கள் செய்ததே இந்த "அந்நிய அக்கினி" ஆகும் (லேவியராகமம் 10:1).
· இதன் விளைவாக, கர்த்தருடைய சந்நிதியிலிருந்து அக்கினி புறப்பட்டு, 
· அவர்கள் இருவரையும் பட்சித்தது; 
· அவர்கள் கர்த்தருடைய சந்நிதியில் மரித்தார்கள் (லேவியராகமம் 10:2).
· தம்மண்டையில் சேருகிறவர்களால் தாம் பரிசுத்தம் பண்ணப்பட வேண்டும் என்பதையும், 
· தேவனுடைய சந்நிதிக்குள் விருப்பம்போல நுழைய முடியாது என்பதையும் 
· இந்தச் சம்பவம் உணர்த்தியது (லேவியராகமம் 10:3).
எது அந்நிய அக்கினி?:
· அவர்கள் தூபங்காட்டப் பயன்படுத்திய நெருப்பு, 
· கர்த்தரால் பற்றவைக்கப்பட்ட பலிபீடத்திலிருந்து (Brazen Altar) எடுக்கப்படாமல், 
· வேறு ஏதோ ஒரு சாதாரண இடத்திலிருந்து எடுக்கப்பட்டிருக்கலாம்.
· அவர்கள் கர்த்தர் சொல்லாத நேரத்தில், 
· சொல்லாத முறையைப் பயன்படுத்தியிருக்கலாம்.
· மதுபானம் அருந்திவிட்டு, 
· நிதானமில்லாமல் பரிசுத்த ஸ்தலத்திற்குள் நுழைந்திருக்கலாம் 
· (இதற்குப் பிறகுதான் ஆசாரியர்கள் மது அருந்தக் கூடாது என்ற கட்டளை லேவியராகமம் 10:9-ல் வருகிறது).
நாதாப் மற்றும் அபியூ மரணத்தின் இறையியல் பாடங்கள்
பரிசுத்தத்தின் அளவு: 
· தேவன் மிக மிகச் சிறிய பாவத்தைக் கூடப் பொறுத்துக்கொள்ள மாட்டார் என்பதை இது காட்டுகிறது. 
· "தம்மண்டையில் சேருகிறவர்களால் தாம் பரிசுத்தம் பண்ணப்பட வேண்டும்" (லேவி 10:3) என்பதே தேவனுடைய நிபந்தனை.
வழிபாட்டில் சுய விருப்பம் கூடாது: 
· தேவனை நம்முடைய விருப்பப்படி ஆராதிக்க முடியாது; 
· அவர் சொல்லியிருக்கிறபடிதான் ஆராதிக்க வேண்டும். 
· 'அந்நிய அக்கினி' என்பது தேவனுடைய வார்த்தைக்கு முரணான சுயமான வழிபாட்டு முறைகளைக் குறிக்கிறது.
தலைவர்களுக்கான எச்சரிக்கை: 
· நாதாப் மற்றும் அபியூ சாதாரண மக்கள் அல்ல; 
· அவர்கள் தேசத்தின் மிக உயரிய ஆன்மீகத் தலைவர்கள். 
· பொறுப்பு அதிகரிக்கும்போது, தண்டனையும் கடுமையாகவே இருக்கும்.
பாவ நிவாரண பலி பண்டிகை உருவான காரணம் (லேவியராகமம் 16)
எச்சரிக்கை: (லேவியராகமம் 16:1-3).
· மோசேயின் மூலமாகத் தேவன் ஆரோனை எச்சரிக்கிறார்: 
· "உன் குமாரர்கள் செத்ததுபோல நீயும் சாகாதபடிக்கு, 
· நீ எப்போது வேண்டுமானாலும் மகா பரிசுத்த ஸ்தலத்திற்குள் (கிருபாசனத்திற்கு முன்பாக) வரக்கூடாது." (லேவியராகமம் 16:2).
புதிய சட்டம் (System Reboot): (லேவியராகமம் 16:32-34).
· ஒரு வருட முழுவதும் இஸ்ரவேல் மக்களின் பாவங்கள், மீறுதல்கள் மற்றும் தீட்டுகளினால் ஆசாரிப்புக் கூடாரம் அசுத்தமடைகிறது. 
· வருஷத்திற்கு ஒருமுறை மட்டுமே பிரதான ஆசாரியன் மகா பரிசுத்த ஸ்தலத்திற்குள் நுழைய வேண்டும் என்ற சட்டம் இந்த நிகழ்விற்குப் பின்னரே உருவாக்கப்பட்டது 
· நாதாப், அபியூ போலச் சாகாதபடிக்கு, 
· பிரதான ஆசாரியன் தன்னைத் தண்ணீரினால் கழுவி, 
· பரிசுத்த வஸ்திரங்களை உடுத்திக்கொண்டு, 
· பலியின் இரத்தத்தோடும் தூபவர்க்கத்தோடும் மட்டுமே உள்ளே பிரவேசிக்க வேண்டும் என்று கட்டளையிடப்பட்டது (லேவியராகமம் 16:3-4).
மீட்பு: 
· தேவனுடைய நீதியையும் பரிசுத்தத்தையும் திருப்திப்படுத்தவும், 
· மக்களின் பாவங்களை முழுமையாக மன்னித்து அவர்களை தேவனோடு ஒப்புரவாக்கவும் (Atonement) 
· இந்த யோம் கிப்பூர் பண்டிகை கட்டளையிடப்பட்டது.
பாவ நிவாரண பலி பண்டிகையின் (யோம் கிப்பூர்) நோக்கங்கள்
ஆசாரிப்புக் கூடாரத்தை (பரிசுத்த ஸ்தலத்தை) சுத்திகரித்தல்: 
· இஸ்ரவேல் புத்திரருடைய 
· தீட்டுகளினாலும், 
· மீறுதல்களினாலும், 
· பாவங்களினாலும் 
· அசுத்தமான பரிசுத்த ஸ்தலத்திற்காகவும், 
· ஆசாரிப்புக் கூடாரத்திற்காகவும் 
· பிராயச்சித்தம் செய்து அதைச் சுத்திகரிப்பதே இதன் முதல் நோக்கமாகும். (லேவியராகமம் 16:16)
ஆசாரியர்களை சுத்திகரித்தல்: 
· பிரதான ஆசாரியன் 
· முதலில் தன்னுக்காகவும் 
· தன் வீட்டாருக்காகவும் 
· பாவநிவாரண பலியைச் செலுத்தி, 
· தேவனுக்கு ஊழியம் செய்யும் ஆசாரியர்களைச் சுத்திகரிப்பதே இதன் முக்கிய நோக்கமாகும். லேவியராகமம் 16:6)
மக்களின் ஒட்டுமொத்த பாவங்களை நீக்குதல்: 
· இஸ்ரவேல் சபையார் 
· அறியாமல் செய்த சகல பாவங்களுக்கும், 
· அக்கிரமங்களுக்கும் ஒரே நாளில் பிராயச்சித்தம் செய்து, 
· கர்த்தருடைய சந்நிதியில் அவர்களைச் சுத்திகரிப்பதே பிரதான நோக்கமாகும். (லேவி 16:30)
தேவ கோபாக்கினையைச் சாந்தப்படுத்துதல் (Propitiation): 
· மக்களின் பாவங்களுக்காகக் 
· கிருபாசனத்தின் மேல் இரத்தம் தெளிக்கப்படுவதன் மூலம், 
· நியாயப்பிரமாணத்தின்படியான தேவனுடைய கோபாக்கினை தணிக்கப்பட்டு, 
· தேவனோடு சமாதானம் உருவாக்கப்படுகிறது. (லேவி 16:14-15)
ஆத்துமாவை ஒடுக்குதல் மற்றும் மனந்திரும்புதல்: 
· மக்கள் தங்கள் அன்றாட வேலைகள் அனைத்தையும் நிறுத்திவிட்டு, 
· உபவாசம் இருந்து, 
· தங்கள் ஆத்துமாக்களை ஒடுக்கி, 
· முழுமையான மனந்திரும்புதலை வெளிப்படுத்தும் நாளாக இது கொடுக்கப்பட்டது. (லேவி 23:27-29)
பாவங்களை முழுமையாக அகற்றுதல் (Expiation): 
· போக்காட்டின் தலையின்மேல் பாவங்களைச் சுமத்தி வனாந்தரத்திற்கு அனுப்புவதன் மூலம், மக்களின் பாவங்கள் அவர்கள் நடுவிலிருந்து முற்றிலுமாக அகற்றப்படுவதைக் குறிப்பதே இதன் நோக்கமாகும். (லேவி 16:21-22)
வருஷாந்தர நினைவுகூருதல்: 
· மிருகங்களின் இரத்தம் பாவங்களை நிரந்தரமாக நீக்க முடியாதபடியால், 
· வருஷந்தோறும் மக்கள் தங்கள் பாவங்களை நினைவுகூர்ந்து தேவனைச் சார்ந்திருக்க வேண்டும் என்பதற்காக இது ஏற்படுத்தப்பட்டது. (எபிரெயர் 10:3)
பின்னணி விவரங்கள் (Background / Historical Details)
பெயர்க்காரணம்: 
· 'யோம் கிப்பூர்' (Yom Kippur) என்ற எபிரெய வார்த்தையில் 
· 'கிப்பூர்' (Kippur / Kaphar) என்பதற்கு 'மூடுவது' (To Cover) அல்லது 'பிராயச்சித்தம் செய்வது' என்று பொருள். 
· பாவங்கள் இரத்தத்தினால் மூடப்படுவதையே இது குறிக்கிறது. (லேவி 23:28)
ஆசாரியனின் தாழ்மை வஸ்திரம்: 
· இந்த நாளில் பிரதான ஆசாரியன் தன்னுடைய மகிமையான பொன் வஸ்திரங்களைக் களைந்துவிட்டு, 
· தாழ்மையின் அடையாளமாகச் சாதாரண வெள்ளை சணல் வஸ்திரங்களை மட்டுமே அணிந்து தேவ சந்நிதியில் நிற்பார். (லேவ 16:4)
புதிய ஏற்பாட்டு நிறைவேற்றம்: 
· நிழலாக இருந்த இந்த நோக்கங்கள் அனைத்தையும், 
· இயேசு கிறிஸ்து மெய்யான பிரதான ஆசாரியனாகவும் 
· குற்றமற்ற பலியாகவும் மாறி, 
· ஒரே தரம் தம்முடைய இரத்தத்தைச் சிந்தி நிரந்தரமாக நிறைவேற்றினார். (எபிரெயர் 9:11-12)
யோம் கிப்பூர் ஆயத்த நாள் (9-ஆம் தேதி பகல்)
· பிரதான ஆசாரியன் யோம் கிப்பூர் நாளுக்கு ஏழு நாட்களுக்கு முன்பாகவே தன் வீட்டை விட்டுப் பிரிந்து, தேவாலய வளாகத்தில் உள்ள ஒரு அறையில் (Palhedrin) தங்கித் தன்னை ஆயத்தப்படுத்துவார்.
· வேத ஆதாரம்: லேவியராகமம் 8:33
· யூத நூல் ஆதாரம்: தல்மூட் (மிஷ்னா யோமா 1:1)
· பண்டிகை தொடங்குவதற்கு முன்பாக, ஒன்பதாம் தேதி பகலில் யூத மக்கள் அனைவரும் தங்களை ஆயத்தப்படுத்திக் கட்டாயமாக நன்றாக உணவருந்துவார்கள்.
· வேத ஆதாரம்: லேவியராகமம் 23:32
· யூத நூல் ஆதாரம்: தல்மூட் (யோமா 81b)
பண்டிகையின் தொடக்கம் (யோம் கிப்பூர் இரவு)
· சூரியன் மறைந்தவுடன் முழுமையான உபவாசம் தொடங்கும்; 
· உணவு உண்ணுதல், 
· தண்ணீர் குடித்தல், 
· எண்ணெய் பூசுதல், 
· தோல் காலணிகள் அணிதல்
· தாம்பத்திய உறவு 
· ஆகியவை முற்றிலுமாகக் கைவிடப்படும்.
· வேத ஆதாரம்: லேவியராகமம் 16:29, லேவியராகமம் 23:27
· யூத நூல் ஆதாரம்: தல்மூட் (யோமா 8:1)
· ஆலயத்தில் பிரதான ஆசாரியன் இரவு முழுவதும் தூங்காமல் விழித்திருந்து, வேதவசனங்களை (குறிப்பாக யோபு, எஸ்றா, நாளாகமம்) சத்தமாக வாசித்துத் தன்னை ஆவிக்குரிய நிலையில் ஆயத்தப்படுத்துவார்.
· வேத ஆதாரம்: சங்கீதம் 119:148
· யூத நூல் ஆதாரம்: தல்மூட் (யோமா 1:6-7)
யோம் கிப்பூர் காலை (ஆலயத்தின் ஆரம்ப சடங்குகள்)
· பிரதான ஆசாரியன் முதல் முறையாகத் தண்ணீரில் முழுமையாக மூழ்கித் தன்னைச் சுத்திகரித்து (Mikvah), 
· மகிமையான பொன் வஸ்திரங்களை அணிந்து காலை நேரத்துத் தகன பலியைச் செலுத்துவார்.
· வேத ஆதாரம்: லேவியராகமம் 16:4
· யூத நூல் ஆதாரம்: தல்மூட் (யோமா 3:1-2)
· மீண்டும் தண்ணீரில் மூழ்கித் தன்னைச் சுத்திகரித்து, 
· பொன் வஸ்திரங்களைக் களைந்துவிட்டு, சாதாரண வெள்ளைச் சணல் வஸ்திரங்களை அணிந்துகொள்வார்.
· வேத ஆதாரம்: லேவியராகமம் 16:4
· யூத நூல் ஆதாரம்: தல்மூட் (யோமா 3:6)
· தனக்காகவும் தன் குடும்பத்திற்காகவும் பலியிடப்படவிருக்கும் காளையின் தலையின் மேல் தன் கைகளை வைத்து முதல் பாவ அறிக்கை செய்வார்.
· வேத ஆதாரம்: லேவியராகமம் 16:6
· யூத நூல் ஆதாரம்: தல்மூட் (யோமா 3:8)
இரண்டு ஆடுகள் மற்றும் சீட்டுப் போடுதல்
· இரண்டு வெள்ளாட்டுக் கடாக்களை நிறுத்தி, ஒரு பொற்பெட்டியிலிருந்து இரண்டு சீட்டுகளை எடுத்து "கர்த்தருக்காக" மற்றும் "அசாசேலுக்காக" (போக்காடு) எனப் பிரிப்பார்.
· வேத ஆதாரம்: லேவியராகமம் 16:7-8
· யூத நூல் ஆதாரம்: தல்மூட் (யோமா 4:1)
· போக்காட்டின் தலையில் சிவப்பு நிறக் கயிற்றைக் கட்டி, கர்த்தருக்கான ஆட்டையும் காளையையும் பலியிடுவதற்காக நிறுத்திவைப்பார்.
· வேத ஆதாரம்: லேவியராகமம் 16:9-10
· யூத நூல் ஆதாரம்: தல்மூட் (யோமா 4:2)
மகா பரிசுத்த ஸ்தலத்திற்குள் பிரவேசித்தல்
· பலிபீடத்திலிருந்து நெருப்பைத் தூபகலசத்தில் எடுத்துக்கொண்டு, 
· மகா பரிசுத்த ஸ்தலத்திற்குள் நுழைந்து, 
· தூபவர்க்கத்தைப் போட்டுப் புகையினால் கிருபாசனத்தை மறைப்பார்.
· வேத ஆதாரம்: லேவியராகமம் 16:12-13
· யூத நூல் ஆதாரம்: தல்மூட் (யோமா 5:1)
· காளையைக் கொன்று அதன் இரத்தத்தைக் கிருபாசனத்தின் மேல் ஒரு முறையும், 
· கிருபாசனத்திற்கு முன்பாக ஏழு முறையும் தெளிப்பார்.
· வேத ஆதாரம்: லேவியராகமம் 16:14
· யூத நூல் ஆதாரம்: தல்மூட் (யோமா 5:3)
· கர்த்தருக்கான ஆட்டைக் கொன்று, 
· அதன் இரத்தத்தையும் மகா பரிசுத்த ஸ்தலத்திற்குள் கொண்டு சென்று முன்போலவே தெளித்து இஸ்ரவேலரின் பாவங்களுக்காகப் பிராயச்சித்தம் செய்வார்.
· வேத ஆதாரம்: லேவியராகமம் 16:15
· யூத நூல் ஆதாரம்: தல்மூட் (யோமா 5:4)
போக்காடு மற்றும் வனாந்தரப் பயணம்
· உயிருள்ள போக்காட்டின் தலையில் பிரதான ஆசாரியன் தன் இரு கைகளையும் வைத்து, 
· இஸ்ரவேலரின் சகல பாவங்களையும் அக்கிரமங்களையும் அறிக்கையிட்டு, அதின் மேல் சுமத்துவார்.
· வேத ஆதாரம்: லேவியராகமம் 16:21
· யூத நூல் ஆதாரம்: தல்மூட் (யோமா 6:2)
· நியமிக்கப்பட்ட ஒருவன் அந்தப் போக்காட்டைப் பாளையத்திற்கு வெளியே வனாந்தரத்திற்குக் கொண்டு சென்று, 
· செங்குத்தான பாறையிலிருந்து (Zuk) கீழே தள்ளிவிடுவான்.
· வேத ஆதாரம்: லேவியராகமம் 16:22
· யூத நூல் ஆதாரம்: தல்மூட் (யோமா 6:6)
பண்டிகையின் முடிவு
· பிரதான ஆசாரியன் மீண்டும் தண்ணீரில் மூழ்கி, 
· வெள்ளை வஸ்திரங்களைக் களைந்துவிட்டு, 
· மீண்டும் பொன் வஸ்திரங்களை அணிந்து 
· மற்ற தகன பலிகளைச் செலுத்துவார்.
· வேத ஆதாரம்: லேவியராகமம் 16:23-24
· யூத நூல் ஆதாரம்: தல்மூட் (யோமா 7:3)
· சூரியன் மறைந்தவுடன் யோம் கிப்பூர் உபவாசம் நிறைவடையும்; 
· எக்காளம் (Shofar) முழங்கப்பட்டுப் பண்டிகை முடிவுக்கு வரும்.
· வேத ஆதாரம்: லேவியராகமம் 25:9
· யூத நூல் ஆதாரம்: தல்மூட் (ரோஷ் ஹஷானா 33b)
· பிரதான ஆசாரியன் எவ்வித மரணமுமின்றித் தேவ சமூகத்திலிருந்து உயிருடன் திரும்பி வந்ததைக் கொண்டாடும் விதமாக, 
· மக்கள் அவரை மகிழ்ச்சியோடு அவர் வீட்டிற்கு அழைத்துச் செல்வார்கள்; 
· வீடுகளில் ஆனந்தமாக உணவருந்துவார்கள்.
· வேத ஆதாரம்: பிரசங்கி 9:7
· யூத நூல் ஆதாரம்: தல்மூட் (யோமா 7:4)
பின்னணி விவரங்கள் (Background Details)
· இந்த ஒரே நாளில் பிரதான ஆசாரியன் ஐந்து முறை முழுமையாகத் தண்ணீரில் மூழ்கி (Immersion) தன்னைச் சுத்திகரித்துக்கொள்வார்; 
· பத்து முறை தன் கைகளையும் கால்களையும் கழுவுவார். 
· (ஆதாரம்: தல்மூட் யோமா 3:3)
· பிரதான ஆசாரியன் தன் பாவ அறிக்கை ஜெபத்தின் போது, வழக்கமாகக் கூறக் கூடாத தேவனுடைய பரிசுத்த நாமமான "யெகோவா" (YHVH) என்ற நாமத்தை முப்பரிமாணத்தில் உச்சரிப்பார்; 
· அதைக் கேட்கும் மக்கள் பயபக்தியோடு தரையில் முகங்குப்புற விழுந்து வணங்குவார்கள். 
· (ஆதாரம்: தல்மூட் யோமா 6:2)
· போக்காடு வனாந்தரத்தில் மடிந்தவுடன், 
· தேவாலயத்தின் கதவில் கட்டப்பட்டிருந்த சிவப்பு நிறக் கயிறு வெண்மையாக மாறும்; 
· இது தேவன் பாவங்களை மன்னித்துவிட்டார் என்பதற்கான அடையாளமாக மக்களால் பார்க்கப்பட்டது. 
· (ஆதாரம்: தல்மூட் யோமா 39b)

